Maroela Media se gratis Afrikaanse nuus-app | Maroela Media
Maroela Media se gratis Afrikaanse nuus-app
Ons boer in die video staan gereed!
Loer gerus na ons toneomkrullekkerkry-advertensie onderaan die berig. Maroela Media stel vandag die Beta-weergawe van sy splinternuwe nuus-app bekend.
Die app, beskikbaar vir Android- en Apple-slimfone, hou jou op hoogte van die jongste nuusgebeure en ons maak seker dat jy weet watter boeke om te lees, hoe om vanaand se kos gaar te maak en wie die rugby gaan wen. In die Vermaak en Leefstyl-afdeling kan jy selfs uitsien na daardie stories wat jou na jou asem gaan laat snak, jou tot trane gaan dryf of jou laat skaterlag van lekkerkry en plesier. Ons meningvormers gesels kopstukke in Dié Groot Debat en ons gee vir jou agtergrond oor gebeure in Nuuskommentaar.
Jy kan boonop kies watter afdelings jy wil sien, of nie wil sien nie – klik net op die ratjie om jou verstellings te maak.
Laat weet ons asseblief as daar 'n tegniese fout op die app is, klik bloot op die "terugvoer oor die app"-blokkie onder verstellings. Gradeer ons asseblief op die App Store en die Google Play Store, en skryf sommer 'n resensie ook, sodat ander lesers kan sien hoe lekker kuier ons saam.
Ons is die nuusleser met die vreemde pruik, die soustannie met die lekker bak beskuit, die skeidsregter en die oom op die pawiljoen wat nartjies gooi. Ons is jou taaljuffrou en die pêl wat saam stokkies draai. Ons is jou ouma se sagte skouer en jou oom se blinknuwe motor. Skink vir jou 'n koppie boeretroos dan kuier jy lekker saam!